Riana, Demi Lee en Tarryn se skoonheidsgeheime
JY LEES NOU Riana, Demi Lee en Tarryn se skoonheidsgeheime
Winter en jou vel: Velsorgreeks deel raad én afslag
FOTO'S Willem Botha.
Die drie geliefde Afrikaanse sangers het spesiaal geheime met SARIE.com gedeel.
Speel daar onverwags ’n Afrikaanse liedjie soos “Tweede Kans” van Riana Nel, “Lei My Na Die Water” van Demi Lee Moore of “Vier Woorde” van Tarryn Lamb op die radio, kan jy nie help om te wil saam dans nie.
Dié einste treffers vorm deel van talle Suid-Afrikaners se DNA, want sodra dít speel, sal jy hulle hand aan hand op die dansbaan vind waar hulle besig is om te sokkie.
In hierdie vreemde tyd van die Covid-19-pandemie mis ons hulle op die verhoog. Die SARIE-skoonheidspan het by dié drie sangers gaan inloer om te hoor hoe dit met hulle gaan tydens inperking. Boonop het hulle so paar skoonheidsvrae beantwoord en van hul velsorg-, grimering- en haargeheime verklap.
FOTO Willem Botha
Keer op keer bereik Riana se albums platinumstatus, iets wat volgens haar te danke aan genade is. Verlede jaar het sy weekliks op die kassie as mentor op die gewilde The Voice verskyn. In Maart vanjaar het sy haar derde seuntjie net voor die nasionale inperking verwelkom. “Ek het geboorte gegee net voor die lockdown en wens sy ouma en oumie kon hom vashou.”
Ek is bietjie hartseer vanoggend. Ek sien hoe die tyd verby vlieg en nie sy ouma of oumie of enige van my vriende kon hom bietjie cuddle of vashou eintlik nie. Kon nie baba kleertjies gaan koop nie. En ook nie bietjie familie rondom ons hê nie. Nie eers my liefste Minah kon hom al vashou nie. Ek is net dankbaar vir whatsapp calls en wifi en dat ek wel met mense kan praat daar buite. Ek is ook dankbaar vir die TYD met my man en kinders en vir dat ons steeds kan kos koop en sweets. En ek is dankbaar vir n skottelgoedwasser???????? en dat dit nie diep winter is nie. OK NOU IS EK NIE MEER SO HARTSEER NIE. Waarvoor is julle dankbaar?
A post shared by RIANA NEL (@riananelofficial) on Apr 8, 2020 at 10:56pm PDT
Riana is dankbaar vir die tyd saam met haar gesin. “Tyd saam met my man en kinders is presies waarvoor ek so gehoop het. Daar is dingetjies wat ek mis soos ander mense, maar ek hou van ons nuwe roetine. Ons maak ’n vuurtjie in die aand en speel op die gras. My babatjie is nou 8 weke oud en dit is maar bedrywig met drie kindertjies op jou eie. Mens kry gou ’n ritme en dan is dit beter.”
Nie net het sy haar hande vol met drie kinders nie, maar sy skryf steeds liedjies vir mense en het private aanlyn optredes in die aand. So wanneer die kinders slaap, benut Riana haar tyd goed.
“Elke dag is opwindend as ek gaan sit om liedjies te skryf vir mense wat hul stories vir my gestuur het. Hulle deel baie diep verhale en ek probeer dit vir hulle in ’n lied sit! Ek het al liedjies geskryf vir toekomstige mans en herdenkings. Dan ook vir mense wat iemand verloor het en babatjies wat net tot 28 weke geleef het. Dis amazing om deel te raak van hulle stories. Voel asof ek almal so goed leer ken.”
Riana bly positief, want al voel alles onseker is daar daagliks wonderwerke wat gebeur. “As jou buurvrou piesangbrood stuur en ’n ander vriend mango’s aflaai. Die wintermiddagson en die baie WhatsApp-oproepe met vriende en familie. Voel amper asof ons nou meer gesels.”
Riana oor haar hare ...
Wat is jou gunsteling-haarproduk?
Wella se haarsorgprodukte is haar gunsteling. Riana vertel dat sy die gesels en cappucino by Stijl Salon in Garsfontein mis. Baie aanhangers wonder altyd oor haar pragtige, welige donker hare, sy verklap dat sy nie haarverlengings dra nie as iemand daaroor wonder.
Enige haaruitdagings en hoe oorkom jy dit?
Deur my swangerskap het my hare so lekker sterk geword, maar amal weet dat so drie maande na jy geboorte gee, dan begin dit uitval. So dis belangrik om te kyk na jou vitamiene en gesondheid. En dit maaar nie te ernstig te vat nie!
Wat is jou gunstelingstyl om jou hare in te dra?
Ek dra amper altyd my hare los of in ’n kant vlegsel. My man hou van dit los en reguit en ek hou van dit gekrul!
This photo is the closest I will get to getting dressed up today??
A post shared by RIANA NEL (@riananelofficial) on Mar 28, 2020 at 12:15am PDT
Riana oor grimering ...
Wat is jou gunsteling-grimeerprodukte?
Ek is mal oor M.A.C en L.A. Girl. Ek het seker al alles probeer en die goeie behou. Ek doen altyd my eie makeup by shows soos Afrikaans is Groot en op The Voice. Ek het net nie tyd om vir ure te sit vir makeup nie en dit gee my kans om te dink. So bietjie me time voor ’n optrede.
Wat is jou gunsteling-grimeervoorkoms?
Ek is mal oor ’n smokey eye en nude lip en contour is baie belangrik. As ek die dag vol selfvertroue is of wil wees dan sal ek ’n diep rooi lip van M.A.C (Ruby Woo) dra.
M.A.C Retro Matte Lipstick in Ruby Woo (R260)
Riana oor velsorg ...
Ek gebruik Johnson & Johnson se gesigwas, soms sommer Nivea se produkte ook. Ek hou van iets wat lekker ruik, ek onthou my ma se gesigroom het altyd so lekker geruik as ek haar nag gesoen het.
Enige veluitdagings en hoe behandel jy dit?
Ouer word. Dis seker maar hoe die wiel draai. Die lag lyntjies en my fronslyne is maar opvallend, maar dit herinner my aan ’n mooi liedjie (The Story) en dan voel ek dit was worth it om hul te hê. Dit wys jy was êrens en het gelewe. Jy kan nie mooi vir altyd wees nie.
Enige velsorgraad aan ander?
Ek het eens ’n Kardashian gehoor sê dat jy nie op jouself moet lê nie. Ek het eers nie verstaan nie, maar dit maak sin! Mens moet maar probeer om op jou rug te slaap sodat niks verrimpel nie. Ek kry dit nie reg nie want ek slaap graag op my maag en sye! My raad sou wees om baie water te drink en vars, rou kosse wat baie aanvullings bevat te eet. Besoek ook ’n goeie skoonheidsalon vir ’n facial.
Dié donkerkop het vinnig in talle Suid-Afrikaners se hart ingekruip. Ja, sy sing, skryf liedjies en kan goed toneel speeel. Haar solo-album, Mal oor jou, is in 2018 uitgereik en sy het gou gewys dat sy die rol as mede-aanbieder van die kykNET-talentkompetisie Maak my famous foutloos kan vertolk.
Tarryn benadruk dat dis ’n hartseer tyd vir Suid-Afrika. “Daar is so baie mense wat nou van die swaarste kruise dra. Ek probeer elke dag om net op dankbaarheid te fokus en die beste van alles te maak. Eks daagliks opsoek na stilte. Dis vir my heerlik in die stilte, die dae wanneer ek dít kry is vir my die lekkerste.”
En wat vang sy alles tydens die vreemde tyd aan om besig te bly? “Ek het nog nie probeer om te oefen nie (LOL) en dit help ook nie as ek dit so baie geniet om nuwe bakresepte te probeer nie! Daar is dae wanneer ek net die huis wil skoonmaak, ek love die gevoel wanneer ek my skoon wasgoed op die wasgoedlyn hang. Meeste van my tyd spandeer ek tuis in my studio en skryf liedjies.”
Sy vertel dat sy besig is om aan nuwe projekte te werk. “Daar is verskriklik baie nuwe verrassings waarmee ek besig is, ek is so opgewonde! Ek kan nie wag om die nuus te deel nie, ek is tans besig om alles lekker te beplan!”
Maak My Famous Season 2 is off to a great start! I hope you guys have been tuning in on Wednesday evenings! ?? • I have been so struck by all the talent ????! • Thank you @sissyboyjeans for this red dress ??I love it! @seamless1sa @maakmyfamoussa #mmf #maakmyfamous
A post shared by Tarryn Lamb (@tarryn_lamb) on May 14, 2020 at 5:23am PDT
Tarryn oor haar hare ...
Sy is bly dat haar hare nou kans kry om behoorlik te rus, nou dat sy slegs by diehuis is hoef sy darem nie vreeslik haar haardroeër of haartang in te span nie.
Ek het verlede jaar probeer om my hare blond te kleur en dit was nie ’n goeie idee nie. Dit het my hare so beskadig. Ek het besef dat as ek verkillende haarstyle wil doen, moet ek eerdermet pruike eksperimenteer.
Wat is jou gunstelingstyle om jou hare in te dra?
Ek dra my hare die meeste van die tyd in ’n poniestert of bolla.
Tarryn oor grimering ...
Wat is jou drie gunsteling-grimeerprodukte?
Maskara, ’n wenkbroupotlood en ’n goeie lipsalf.
’n Rooilip doen altyd die trick vir my!
I am so overjoyed about this ! My CD ‘ Kersfees met Tarryn Lamb ‘ has arrived at most Musica stores this week and by Friday all stores nationwide will have them! Don’t forget to grab your copy of the CD at your local Musica store! Thank you @musica_africa. | I would like to once again reiterate my gratitude to everyone who put their time and effort into this project with me, it has been a great honour and pleasure working along such committed and talented people. Thank you! | All CD sales for this Album will be going to Valley Development’s Early learning support programme. Let’s remember to take a minute/breather during the hustle and bustle of the festive season and remember our children, our children who don’t have access to many resources. I know that collectively we can make a huge difference. | Lastly, I hope you enjoy the sweet tunes of Christmas and that it ignites the festive spirit in you. ?? #musica #seamless #albumrelease
A post shared by Tarryn Lamb (@tarryn_lamb) on Nov 12, 2019 at 11:47pm PST
Tarryn oor velsorg ...
Vogroom en sonskerm.
Ek probeer altyd om genoeg water in te kry, dis vir my een van die belangrikste goed wat jy kan doen vir ’n beter vel. So ten minste 2 liter water per dag sal jou vel lekker elasties en gesond hou. Ek dink hoe minder jy aan jou gesig vat hoe beter, as jy moet, was altyd eers jou hande!
FOTO Marijke Willems
Te danke aan VIA se sangkompetisie Die Kontrak wat sy in 2018 gewen het, het dié blondine van Durbanville uiteindelik die erkenning gekry wat sy so hard voor gewerk het. Sy het vinnig gewys waartoe sy instaat is met haar debuutalbum wat goue status bereik het. Nog voor die inperking het sy die land plat gereis met vertonings, sommer maklik 50 000 aanhangers op ’n slag.
Met die Covid-19-pandemie probeer sy op die positiewe fokus. “Na ’n ongelooflike besige jaar het ek die rustigheid verwelkom maar dit raak nou bietjie moeilik. Ek mis die optredes en ek mis my familie vreeslik baie. Ek was nog nooit so lank weg van hulle nie.”
Demi-Lee bly besig en maak tyd vir daardie lang prioriteitslysies. “Ek het ’n paar vertrekke geverf en reggepak. Dit is lekker om die dinge te kan doen waar ek nie by kon uitkom vanaf ons in ons huis ingetrek het nie. Ek kook ook baie lekker, ook iets wat ek amper nooit doen nie. Ek geniet dit vreeslik.”
Sy herinner haarself om dankbaar te bly vir die feit dat sy n dak oor haar kop, kos op die tafel en hitte tydens die koue aande het. “Ons het dalk nie nou werk nie en dit is moeilik maar ons het baie meer as wat baie mense daar buite het. Dankie tog vir tegnologie, ons vind maniere om optredes te doen. Dit breek my hart dat daar mense is wat net geen alternatief het nie. Ons is regtig dankbaar.”
Demi Lee het haar eerste inbly-konsert einde April gedoen. “Ons werk nou aan nog ene, groter en beter vir einde Junie!”
Demi Lee oor haar hare ...
My gunsteling produk is enigiets van Milkshake. Hulle produkte ruik so ongelooflik lekker.
Aangesien ek blond is kan ek nie nou my hare gou met ’n boksie kleur regmaak nie, want my hare het sonstrepe. Dankie tog my hare groei nie donker uit nie! Ek was my hare met pers sjampoe. Dit gee die blond meer van ’n grys kleur wat baie beter werk met die uitgroei.
Ek hou van groot krulle wat ek gewoonlik net uitskud, maar as ek nie tyd het om krulle te maak nie dra ek gewoonlik ’n ponieestert. My eie hare is redelik kort so ek het poniesterte van Strand of Love wat ek dra. Dit lyk altyd mooi en elegant.
Hoogtepunte van Afrikaans Is Groot? Dankie @anelbothac vir die mooiste silver rokke vir die opening! Ek kan nie wag vir AIG Mosselbaai en Kaapstad nie! ?? @bellacoleske
A post shared by D E M I • L E E • MOORE (@demilee.moore) on Dec 18, 2019 at 11:11am PST
Demi Lee oor grimering ...
Ek kan nie sonder maskara nie. Onderlaag en natuurlik ’n verbronser is ’n MOET!
Ek moet sê ek dra óf geen grimering óf ek lyk soos ’n waspop! Wanneer ek grimeer is ’n goeie onderlaag vir my die belangrikste met poeier en verbronser. Ek sit gewoonlik niks op my oë behalwe maskara nie. Ek kleur ook my wenkbroue altyd in om my geisg af te rond. ’n Rooi lippie is my gunsteling wanneer ek optree.
SHINE bright like a diamond?? #finesse #NETGIRLS bootreis showtime! Dankie @divineskinsa vir weereens die perfekte spraytan wat my altyd so mooi laat voel, veral in hierdie sagte blou rok van @hschouse ????
A post shared by D E M I • L E E • MOORE (@demilee.moore) on Mar 2, 2020 at 7:11am PST
Demi Lee oor velsorg ...
DermExcel. Ek het die jaar hierdie produkte begin gebruik en dit is werklik die beste produkte wat ek nog ooit gebruik het.
Ek sukkel met pigmentasie as ek te veel tyd in die son spandeer. Dit maak lelike vlekke op my vel. Ek kon gelukkig met die regte produkte en Dermapen-behandeling van die vlekke ontslae raak.
Was ALTYD jou grimering af. Ek gaan slaap nie voor ek my gesig gewas het nie. Al is ek hoe moeg maak ek ’n punt daarvan om my grimering af te haal.
Demi Lee Moore confidently recommends DermExcel by Dermal Health Science The treatment regimen of Demi Lee: - ?? Morning: 1. Renewal Facial cleanser 2. Collagen serum 3. DermDefence SPF 50 - ?? Evening: 1. Renewal Facial cleanser 2. Retinol serum Radiant gel (alternate with Retinol serum) - ?? For more information click on the link in our bio. _______ #dermalhealth #dermexcel #demilee #healthyskin #medicalskincare ##dermalhealthstore
A post shared by DermExcel™ | Dermal Health™ (@dermal_health) on Apr 22, 2020 at 5:17am PDT
Meer oor: riana nel| tarryn lamb| demi lee moore
Geheim vir maklike krulle? Jou kamerjas!
Julie 2020 Jongste Uitgawe